తెలంగాణలో మహిళా తహసీల్దార్ దారుణహత్య WATCH LIVE TV
భారత్ తడబాటు.. 12 పరుగులు.. 6 వికెట్లు
శ్రీలంకతో జరుగుతున్న రెండో వన్డేలో భారత్ టాప్ ఆర్డర్ అనూహ్యంగా తడబడింది. వర్షం కారణంగా కుదించిన 231 పరుగుల లక్ష్య ఛేదనలో
TNN | Updated:
Aug 24, 2017, 09:52PM IST
శ్రీలంకతో జరుగుతున్న రెండో వన్డేలో భారత్ టాప్ ఆర్డర్ అనూహ్యంగా తడబడింది. వర్షం కారణంగా కుదించిన 231 పరుగుల లక్ష్య ఛేదనలో 18 ఓవర్లు ముగిసే సమయానికి భారత్ 121/6తో తీవ్ర ఇబ్బందుల్లో పడింది. శ్రీలంక బౌలర్ ధనుంజయ (5/25) ధాటికి కేవలం 12 పరుగుల వ్యవధిలోనే భారత్ వరుసగా 6 వికెట్లను చేజార్చుకుంది.
ఇన్నింగ్స్ 16వ ఓవర్&zwnj; వేసిన ధనంజయ బౌలింగ్&zwnj;లో తొలుత రోహిత్ శర్మ (54) ఎల్బీడబ్ల్యూ రూపంలో ఔటవగా.. అనంతరం శిఖర్ ధావన్ (49)ని సిరివర్దనె పెవిలియన్&zwnj;కి పంపాడు. మళ్లీ 18వ ఓవర్ వేసిన ధనుంజయ వరుస వికెట్లతో మ్యాచ్&zwnj;ని రసవత్తరంగా మార్చేశాడు. ఆ ఓవర్ తొలి బంతికి కేదార్ జాదవ్ (1)ని క్లీన్&zwnj;బౌల్డ్ చేసిన ధనుంజయ.. మూడో బంతికి కెప్టెన్ విరాట్ కోహ్లి (4), ఐదో బంతికి కేఎల్ రాహుల్ (4)ని క్లీన్&zwnj;బౌల్డ్ చేశాడు. అనంతరం వచ్చిన హార్దిక్ పాండ్య (0) కూడా ధనుంజయ బౌలింగ్&zwnj;లోనే క్రీజు వెలుపలికి వచ్చి భారీ షాట్ కోసం ప్రయత్నిస్తూ స్టంపౌట్ అయ్యాడు. దీంతో 109/1 నుంచి భారత్ ఒక్కసారిగా 121/6తో నిలిచింది.